ai4bharat/Pralekha huggingface dataset:
జల శక్తి మంత్రిత్వ శాఖ
కెన్-బెట్వా లింక్ ప్రాజెక్టు స్టీరింగ్ కమిటీ మూడవ సమావేశం
జలశక్తి మంత్రిత్వ శాఖ ఆధీనంలోని డిఒడబ్ల్యుఆర్, ఆర్డి&జిఆర్ కార్యదర్శి అధ్యక్షతన న్యూఢిల్లీలోని విజ్ఞాన్ భవన్లో బుధవారం నాడు కెన్-బెట్వా లింక్ ప్రాజెక్ట్  స్టీరింగ్ కమిటీ మూడవ సమావేశం జరిగింది. ఈ సమావేశానికి మధ్యప్రదేశ్, ఉత్తర్ ప్రదేశ్ రాష్ట్రాలకు చెందిన ప్రతినిధులే కాక, వివిధ కేంద్ర మంత్రిత్వ శాఖలు, నీతీ ఆయోగ్ అధికారులు కూడా హాజరయ్యారు.
కెన్-బెట్వా లింక్ ప్రాజెక్టు అన్నది బుందేల్ఖండ్ ప్రాంత నీటి భద్రతకు, సామాజిక- ఆర్ధిక అభివృద్ధికి కీలకమని తన ప్రారంభోపన్యాసంలో డిఒడబ్ల్యుఆర్, ఆర్డి& జిఆర్, ఎంఒజెఎస్ కార్యదర్శి నొక్కి చెప్పారు. ఇది కేంద్ర, రాష్ట్ర ప్రతిష్ఠాత్మక ప్రాజెక్టన్నారు. అత్యాధునిక సాంకేతిక పరిజ్ఞానాన్ని ఉపయోగించి ఈ ప్రాజెక్టును నిర్ణీత కాలంలో అమలు చేయడం, ప్రాజెక్టు ఆర్& ఆర్ను, దాని వల్ల ప్రభావితమయ్యే ప్రజలను, ప్రాంతాన్ని, ముఖ్యంగా పన్నా టైగర్ రిజర్వ్లో అక్కడి పర్యావరణంపై ఆధారపడి ఉన్న జాతులను పరిరక్షించడం మన బాధ్యత అని ఆయన పేర్కొన్నారు.
మధ్యప్రదేశ్లోని నౌరాదేహి వన్యప్రాణుల అభయారణ్యం, రాణిపూర్ దుర్గావతి అభయారణ్యాన్ని, యుపిలోని రాణిపూర్ అభయారణ్యాన్ని ఈ ప్రాజెక్టు కిందకు తెచ్చేందుకు రాష్ట్ర ప్రభుత్వం ఆమోదించింది.
మధ్యప్రదేశ్లోని పన్నా, ఛత్తర్పూర్ జిల్లాలోని 5480 హెక్టార్ల అటవీయేతర భూమిని పరిహార అడవుల పెంపకం కోసం పిటిఆర్కు బదిలీ చేసేందుకు రాష్ట్ర ప్రభుత్వం ఉత్తర్వులను జారీ చేసినట్టు కమిటీకి తెలియచేయడం జరిగింది.
ఆర్&ఆర్ ప్రణాళికను పారదర్శకంగా, నిర్ణీత కాలంలో అమలయ్యేలా పర్యవేక్షించేందుకు ఆర్&ఆర్ కమిటీని సంప్రదించాలన్న ప్రతిపాదనను సమావేశంలో ఖరారు చేశారు.
ప్రాజెక్టు ల్యాండ్స్కేప్ మేనేజ్మెంట్ ప్లాన్ , పర్యావరణ నిర్వహణ ప్రణాళిక ని అమలు చేసేందుకు గ్రేటర్ పన్నా ల్యాండ్స్కేప్ కౌన్సిల్ను కూడా ఏర్పాటు చేస్తున్నారు.
సమావేశంలో, రెండవ సమావేశంలో తీసుకున్న నిర్ణయాలపై తదుపరి చర్యలను, 2023-24కు కార్యప్రణాళికను, ప్రాజెక్ట్ మేనేజ్మెంట్ కన్సల్టెన్సీతో చర్చలు, భూసేకరణ, ఆర్&ఆర్ వల్ల ప్రభావితమైన గ్రామాలు, కెన్-బెట్వా లింక్ ప్రాజెక్టు అథారిటీ కార్యాలయాల ఏర్పాటు, వైల్డ్ లైఫ్ ఇనిస్టిట్యూట్ ఆఫ్ ఇండియా గ్రేటర్ పన్నా కోసం తయారు చేసిన ఇంటిగ్రేటెడ్ ల్యాండ్స్కేప్ మేనేజ్మెంట్ ప్లాన్, కెబిఎల్పిఎ ఆర్ధిక అధికారాలు, రాష్ట్ర ప్రభుత్వం చేసిన ఖర్చుని తిరిగి చెల్లించడం తదితర అజెండా అంశాలపై చర్చలు నిర్వహించారు.
మధ్యప్రదేశ్లోని పన్నా, ఛత్తర్పూర్ జిల్లాలోని 5480 హెక్టార్ల అటవీయేతర భూమిని పరిహార అడవుల పెంపకం కోసం పిటిఆర్కు బదిలీ చేసేందుకు రాష్ట్ర ప్రభుత్వం ఉత్తర్వులను జారీ చేసినట్టు కమిటీకి తెలియచేశారు.
మధ్యప్రదేశ్లోని రెండు అభయారణ్యాలు - నౌరాదేహి అభయారణ్యం, రాణి దుర్గావతి అభయారణ్యం, యుపిలోని రాణిపూర్ అభయారణ్యాన్ని ప్రాజెక్టు టైగర్ కిందకు తెచ్చేందుకు రాష్ట్ర ప్రభుత్వం ఆమోదించింది. పిటిఆర్ వాహక సామర్ధ్యాన్ని పెంచడంలో ఇది ముఖ్యమైన అడుగు. ఆర్&ఆర్ ప్రణాళిక పారదర్శకంగా, నిర్ణీత కాలంలో అమలు అయ్యేలా పర్యవేక్షించేందుకు ఆర్&ఆర్ కమిటీని ఏర్పాటు చేయాలన్న ప్రతిపాదనను సమావేశంలో ఖరారు చేశారు. ప్రాజెక్టు ల్యాండ్ స్కేప్ మేనేజ్మెంట్ ప్లాన్, పర్యావరణ నిర్వహణ ప్రణాళిక  అమలు కోసం గ్రేటర్ పన్నా ల్యాండ్స్కేప్ కౌన్సిల్ను కూడా ఏర్పాటు చేస్తున్నారు.
ఇమేజ్ -
జలశక్తి మంత్రిత్వ శాఖ ఆధీనంలోని డిఒడబ్ల్యుఆర్, ఆర్డి&జిఆర్ కార్యదర్శి అధ్యక్షతన న్యూఢిల్లీలోని విజ్ఞాన్ భవన్లో బుధవారం నాడు కెన్-బెట్వా లింక్ ప్రాజెక్ట్  స్టీరింగ్ కమిటీ మూడవ సమావేశం
కెన్ -బెట్వా లింక్ ప్రాజెక్టు స్టీరింగ్ కమిటీ మూడవ సమావేశానికి హాజరైన మధ్యప్రదేశ్, ఉత్తర్ ప్రదేశ్ రాష్ట్రాలకు చెందిన ప్రతినిధులే కాక, వివిధ కేంద్ర మంత్రిత్వ శాఖలు, నీతీ ఆయోగ్ అధికారులు
ప్రధాన మంత్రి కార్యాలయం
బిహార్ దివస్ నాడు బిహార్ ప్రజల కు శుభాకాంక్షలు తెలిపిన ప్రధాన మంత్రి
బిహార్ దినం సందర్భం లో ప్రధాన మంత్రి శ్రీ నరేంద్ర మోదీ బిహార్ ప్రజలకు శుభాకాంక్షల ను తెలియజేశారు.
‘‘రాష్ట్రం లో నివసించే అందరికి బిహార్ దినం సందర్భం లో అనేకానేక శుభాకాంక్షలు. గౌరవశాలి గతం మరియు సమృద్ధ సంస్కృతి కి గాను విశేషమైనటువంటి గుర్తింపు ను కలిగివున్న ఈ రాష్ట్రం నిత్యం అభివృద్ధి తాలూకు కొత్త పార్శ్వాల ను ఆవిష్కరిస్తూ ఉండు గాక’’ అని ఒక ట్వీట్ లో ప్రధాన మంత్రి పేర్కొన్నారు.
హోం మంత్రిత్వ శాఖ
8 పంటలకు సంబంధించిన 17 కొత్త విత్తనాలను రైతులకు అంకితం చేసినందుకు కేంద్ర హోంమంత్రి శ్రీ అమిత్ షా ప్రధానమంత్రి, శ్రీ నరేంద్ర మోడీ, కేంద్ర వ్యవసాయ మంత్రి శ్రీ నరేంద్ర తోమర్లకు కృతజ్ఞతలు తెలిపారు.
వ్యవసాయ రంగాన్ని స్వయం ప్రతిపత్తితో పాటు దేశానికి పోషక భద్రత కల్పించడానికి మోడీ ప్రభుత్వం కట్టుబడి ఉంది
సరైన పౌష్టికాహారం ప్రతి పౌరుడి హక్కు మరియు మోడీ ప్రభుత్వం నిరంతరం దీనిపై పనిచేస్తోంది
పీఎం మోడీ యొక్క ఈ దూరదృష్టి నిర్ణయాలు నిరుపేదలకు సరైన పోషకాహారాన్ని అందించడమే కాక, మన రైతుల ఆదాయాన్ని కూడా పెంచుతాయి
ఈ పంటలు ప్రజలకు పోషకాహారాన్ని అందిస్తాయి మరియు దేశం ‘హరిత విప్లవం’ నుండి ‘సతత హరిత విప్లవం’ వైపు అడుగులు వేస్తుంది; ఈ పంటలకు మూడు రేట్లు అధిక పోషక విలువ ఉంటాయి. ఇది సాధారణ ఆహారాన్ని సుసంపన్నమైన పౌష్టికాహారంగా మారుస్తుంది
వివిధ రకాల పంటల కొత్త విత్తనాలను రైతులకు అంకితం చేసినందుకు కేంద్ర హోంమంత్రి శ్రీ అమిత్ షా ప్రధానమంత్రి శ్రీ నరేంద్ర మోడీ మరియు కేంద్ర వ్యవసాయ మరియు రైతు సంక్షేమ శాఖ మంత్రి శ్రీ నరేంద్ర తోమర్ కు కృతజ్ఞతలు తెలిపారు. వరుస ట్వీట్లలో, శ్రీ అమిత్ షా "ఈ రోజు వ్యవసాయ రంగానికి చారిత్రాత్మక రోజు, ఎందుకంటే శ్రీ నరేంద్ర మోడీ మరియు శ్రీ నరేంద్ర తోమర్ 8 పంటల యొక్క 17 కొత్త విత్తనాలను రైతులకు అంకితం చేశారు. ఈ పంటలు ప్రజలకు పోషణను అందిస్తాయి మరియు దేశం ‘హరిత విప్లవం’ నుండి ‘సతత హరిత విప్లవం’ వరకు మారుతుంది. ” అని పేర్కొన్నారు.
“వ్యవసాయ రంగాన్ని స్వావలంబనతో పాటు దేశానికి పోషక భద్రత కల్పించడానికి మోడీ ప్రభుత్వం కట్టుబడి ఉంది. ఈ కొత్త పంటల యొక్క పోషక విలువ మూడు రెట్లు అధికంగా ఉంటుంది, ఇది ప్రోటీన్, కాల్షియం మరియు ఇనుము వంటి ముఖ్యమైన పోషక అంశాలను జోడించడం ద్వారా సాధారణ ఆహార పదార్థాన్ని పోషకమైనదిగా చేస్తుంది. ” అని శ్రీ అమిత్ షా తన ట్వీట్లలో పేర్కొన్నారు. “ సరైన పోషకాహారం ప్రతి పౌరుడి హక్కు మరియు మోడీ ప్రభుత్వం పగలు మరియు రాత్రి దాని వైపు పనిచేస్తోంది. ప్రధాని శ్రీ నరేంద్ర మోడీ జీ యొక్క ఈ దార్శనిక నిర్ణయాలు నిరుపేదలకు సరైన పోషకాహారాన్ని అందించడమే కాక, మన రైతుల ఆదాయాన్ని కూడా పెంచుతాయి." అని ఆయన స్పష్టం చేశారు.
ఆరోగ్య, కుటుంబ సంక్షేమ మంత్రిత్వ శాఖ
ఆహార భద్రత సంబంధ సహకారం అంశంలో భారతదేశానికి మరియు డెన్మార్క్ కు మధ్య ఎమ్ఒయు కు ఆమోదం తెలిపిన మంత్రివర్గం
ఆహార భద్రత సంబంధ సహకారం అంశంలో భారతదేశానికి మరియు డెన్మార్క్ కు మధ్య కుదిరినటువంటి అవగాహనపూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ ఎమ్ఒయు పై 2018 ఏప్రిల్ 16వ తేదీన సంతకాలు అయ్యాయి.
ప్రయోజనాలు:
ఈ ఎమ్ఒయు ద్వైపాక్షిక సంబంధాలను, పరస్పర అవగాహనను మరియు విశ్వాసాన్ని గాఢతరం చేయడంలో తోడ్పడనుంది. తద్వారా క్రమేణా ఆహార భద్రత దిశగా ఇరు పక్షాలు వాటి సామర్థ్య నిర్మాణ యత్నాలను పటిష్టపడగలవు. ఇది రెండు దేశాలలోను ఆహార భద్రత రంగంలో ఉత్తమమైన అభ్యసాల పట్ల , ఆహార భద్రత కు సంబంధించిన సమస్యలను త్వరితగతిన పరిష్కరించడం పట్ల అవగాహనను మరింత ప్రోత్సహించగలదు.
ఈ ఎమ్ఒయు ఉత్తమ పద్ధతులను అందుబాటులోకి తీసుకు రావడం ద్వారా మరియు ముఖ్య ఆహార సరకుల వాణిజ్యానికి మార్గాన్ని సుగమం చేయడం ద్వారా ఆహార భద్రత ప్రమాణాలను మెరుగుపరచేందుకు సహాయకారిగా ఉండగలదు.
బొగ్గు మంత్రిత్వ శాఖ
థర్మల్ ప్లాంట్లకు రికార్డు స్థాయిలో బొగ్గు సరఫరా
రెండు మిలియన్ టన్నులకు పైగా- సరఫరా- కేంద్ర మంత్రి శ్రీ ప్రహ్లాద్ జోషి
దేశంలో బొగ్గు పంపకాన్ని మరింతగా పెంచేందుకు ప్రయత్నాలు
అందుబాటులో ఉన్న అన్ని వనరుల నుండి థర్మల్ విద్యుత్ ప్లాంట్కు బొగ్గు సరఫరా పెరగడంపై కేంద్ర బొగ్గు, గనులు, పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషి సంతోషం వ్యక్తం చేశారు. నిన్న కోల్ ఇండియా లిమిటెడ్తో  సహా సంచిత బొగ్గు సరఫరా 2 మిలియన్ టన్నులకు పైగా నమోదయ్యాయని మంత్రి ఒక ట్వీట్లో పేర్కొన్నారు. విద్యుత్ ప్లాంట్లకు తగినంత నిల్వ ఉండేలా పవర్ ప్లాంట్లకు బొగ్గు పంపకాన్ని మరింత పెంచనున్నట్లు శ్రీ జోషి పేర్కొన్నారు.
(Visitor Counter : 109
భూ శా స్త్ర మంత్రిత్వ శాఖ
ఆగ్నేయ బంగాళాఖాతంలో, దానిసమీపంలో ఏర్పడిన అల్పపీడనం
ఇది మరింత బలపడి రాగల 24గంటలలో తీవ్ర అల్పపీడనంగా మారే అవకాశం ఉంది.
ఇది మరింత తీవ్రమై తుపానుగా మారే అవకాశం
దీని ప్రభావంతో దక్షిణ తమిళనాడు, దక్షిణ కేరళలలో అక్కడక్కడా భారీ నుంచి అతి భారీ వర్షాలు, కొన్ని ప్రాంతాలలో భారీ వర్షాలు పడే అవకాశం ఉంది
ఆగ్నేయ బంగాళాఖాతం, పక్కనే ఉన్న నైరుతి బంగాళాఖాతం లో సముద్రం అల్లకల్లోలంగా ఉంటుంది.
ఆగ్నేయ, నైరుతి బంగాళాఖాతంలో డిసెంబర్ 1 వ తేదీ రాత్రి నుంచి మత్స్యకారులు చేపలు పట్టేందుకు సముద్రంలోకి వెళ్లరాదని తుపాను హెచ్చరిక కేంద్రం తెలిపింది.
భారత వాతావరణ విభాగానికి చెందిన తుపాను హెచ్చరిక కేంద్రం తెలిపిన సమాచారం ప్రకారం,
తాజా ఉపగ్రహ చిత్రాలు, నౌకలనుంచి సేకరించిన సమాచారాన్ని విశ్లేషించిచూసినపుడు ఆగ్నేయ బంగాళాఖాతంలో , ఆ సమీప ప్రాంతంలో 2020నవంబర్ 30 వ తేదీ ఉదయం 5గంటల 30 నిమిషాల ప్రాంతంలో అల్పపీడనం కేంద్రీకృతమై ఉంది. ఇది శ్రీలంకలోని ట్రింకోమలీకి తూర్పు ఆగ్నేయంగా 750 కిలోమీటర్ల దూరంలో , కన్యాకుమారి కి తూర్పు ఆగ్నేయంగా కేంద్రీకృతమై ఉంది. ఇది మరింత బలపడి రాగల 24 గంటలలో తీవ్ర అల్పపీడనంగా మారే అవకాశం ఉంది. ఇది మరింత ఉధృతమై తుపాను గా మారే అవకాశం కూడా ఉంది. ఇది పశ్చిమ వాయవ్యంగా కదలి శ్రీలంక కోస్తా ప్రాంతలో డిసెంబర్ 2న తీరం దాటే అవకాశంఉంది. ఇది చాలావరకు పశ్చిమదిక్కుగా పయనించి ఆ తర్వాత డిసెంబర్ 3 ఉదయానికి కామొరిన్ ప్రాంతానికి చేరుకోవచ్చు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 146.42 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.38 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,46,42,78,135
|
|
అందుబాటులోని నిల్వలు
|
|
17,38,66,946
146.42 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 17.38 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
సూక్ష్మ, లఘు, మధ్య తరహా సంస్థల మంత్రిత్వ శాఖష్
రియల్ టైం క్వారంటైన్ మైక్రో పి.సి.ఆర్. విధానానికి అవసరమైన కీలక భాగాలను తయారుచేస్తున్న - టెక్నాలజీ సెంటర్లు.
ఒక గంట లోపు కోవిడ్ -19 పరీక్షా ఫలితాలను ఇవ్వ గలిగే - యంత్రం
భువనేశ్వర్, జంషెడ్ పూర్, కోల్కతా లలో ఉన్న ఎమ్.ఎస్.ఎమ్.ఈ. మంత్రిత్వశాఖకు చెందిన టెక్నాలజీ సెంటర్లు, విశాఖపట్నం లోని ఏ.ఎమ్.టి.జెడ్. కోసం రియల్ టైం క్వారంటైన్ మైక్రో పి.సి.ఆర్. సిస్టం యొక్క క్లిష్టమైన భాగాలను ఇప్పుడు తయారుచేస్తున్నాయి. మాములుగా 24 గంటలు పట్టే కోవిడ్-19 పరీక్ష ఫలితాలను ఈ యంత్రం ఒక గంట లోపు ఇస్తుంది. ఈ యంత్రాన్ని ఒక ప్రయివేటు ఎమ్.ఎస్.ఎమ్.ఈ. సంస్థ రూపొందించింది. ఈ యంత్రాలు చిన్నగా, ఎప్పుడైనా, ఎక్కడికైనా, పరీక్షలకు తీసుకువెళ్ళడానికి వీలుగా ఉంటాయి. ఇటువంటి 600 టెస్టింగ్ మిషన్లకు అవసరమైన విడిభాగాలు తయారుచేయడానికి టెక్నాలజీ సెంటర్ల బృందాలు రోజుకు రెండు, మూడు షిఫ్టులు పనిచేస్తున్నాయి. 150 టెస్టింగ్ మిషన్లకు అవసరమైన విడి భాగాలు ఇప్పటికే ఏ.ఎమ్.టి.జెడ్. కు సరఫరా చేయడం జరిగింది. ఈ యంత్రాల కోసం ఐదు మైక్రాన్ల ఖచ్చితత్వంతో పనిచేసే స్టైన్ లెస్ స్టీల్ విడిభాగాలను ప్రపంచంలోనే అత్యున్నతమైన మిషన్ల మీద తయారుచేస్తున్నారు.
కరోనా పరీక్షలను అతి తక్కువ ఖర్చుతో నిర్వహించడానికి ఈ టెస్టింగ్ పరికరాలు సహాయపడతాయి. భువనేశ్వర్, జంషెడ్ పూర్, కోల్కతా లలో ఉన్న ఎమ్.ఎస్.ఎమ్.ఈ. మంత్రిత్వశాఖకు చెందిన టెక్నాలజీ సెంటర్ల క్రియాశీల సహకారం మద్దతుతో ఈ యంత్రాల తయారీ సాధ్యమయ్యింది.
ప్రతి సంవత్సరం 2 లక్షలకు పైగా యువతకు, పరిశ్రమల్లో పనిచేసే కార్మికులకు ఆచరణాత్మక నైపుణ్యాభివృధిని అందించడంలో ఎమ్.ఎస్.ఎమ్.ఈ. మంత్రిత్వ శాఖ కు చెందిన టెక్నాలజీ సెంటర్లు కీలక పాత్ర పోషిస్తున్నాయి. ప్రస్తుతం ఉన్న ఈ 18 టెక్నాలజీ సెంటర్లు పరిశ్రమలకు టూల్స్ రూపకల్పన, తయారీ, ప్రెసిషన్ విడి భాగాలు, మౌల్డులు, డైలు, ఫోర్జింగ్, ఫౌండ్రీ, ఎలక్ట్రానిక్స్, ఎలక్ట్రికల్ కొలత పరికరాలు, గ్లాస్, ఫుట్ వేర్, క్రీడారంగ వస్తువులకు అవసరమైన సాంకేతిక సహాకారం, మద్దతు కల్పిస్తున్నాయి. కొన్ని టెక్నాలజీ సెంటర్లు రక్షణ, అంతరిక్షం వంటి వ్యూహాత్మక రంగాలకు అవసరమైన పరిశోధన, అభివృద్ధి అవసరాలను కూడా తీరుస్తున్నాయి.
ప్రస్తుత కోవిడ్-19 సంక్షోభంలో వైద్య పరికరాలు, పి.పి.ఇ., మాస్కులు, శానిటైజర్లు మొదలైన వస్తువుల తయారీకి సహాయపడుతూ టెక్నాలజీ సెంటర్లు చురుకుగా పనిచేస్తున్నాయి.
ఎమ్.ఎస్.ఎమ్.ఈ. టెక్నాలజీ సెంటర్ల లక్ష్యాలు :
• అత్యాధునిక సాంకేతిక పరిజ్ఞానంతో టూల్ & డై తయారీ కోర్స్  రంగంలో యువతకు దీర్ఘకాలిక, స్వల్ప కాలిక శిక్షణ ఇవ్వడం.
• ఎమ్.ఎస్.ఎమ్.ఈ. యూనిట్ల ఉత్పాదకత పెంపొందించాలనే ఉద్దేశ్యంతో టూల్ ఇంజినీరింగు రంగంలో ప్రధానంగా ఎమ్.ఎస్.ఎమ్.ఈ. లకు సలహా, సంప్రదింపు సేవలు అందించడం.
• దేశంలోని ఎమ్.ఎస్.ఎమ్.ఈ. లకు ప్రెసిషన్ మిషనింగ్ / హీట్ ట్రీట్మెంట్ లలో సాధారణ సౌకర్యాల సేవలు మరియు టూలింగ్ లో ఇతర సాంకేతిక ఇంజనీరింగు పరిజ్ఞానం అందించడం. హై ప్రెసిషన్ నాణ్యతతో మౌల్డ్స్, టూల్స్, డైస్, జిగ్స్, ఫిక్చర్లు మొదలైనవి రూపొందించి, తయారు చేయడం.
రహదారి రవాణా, హైవేల మంత్రిత్వ శాఖ
బస్సులలో ప్యాసింజర్ కంపార్ట్మెంట్లో ఫైర్ అలారం సిస్టమ్, అగ్నిమాపక వ్యవస్థ ఏర్పాటు నోటిఫికేషన్ జారీ
కేంద్ర రోడ్డు రవాణా మరియు రహదారుల మంత్రిత్వ శాఖ, జనవరి 27, 2022 నాటి నోటిఫికేషన్ ప్రకారం, ఏఐఎస్ -135లో సవరణ చేసింది. దీని ప్రకారం బస్సులలోని ప్యాసింజర్  కంపార్ట్మెంట్లు అగ్ని మాపక అలారం వ్యవస్థ, ఫైర్ ప్రొటెక్షన్ సిస్టమ్ను ప్రవేశపెట్టింది. టైప్ III బస్సులు ['టైప్ III' వాహనాలు సుదూర ప్రయాణీకుల రవాణాకు కూర్చున్న ప్రయాణీకుల కోసం రూపొందించబడి నిర్మించబడ్డాయి] మరియు స్కూల్ బస్సులలో ఈ వ్యవస్థ ఏర్పాటు చేసేలా సవరణ చేయడమైంది. ప్రస్తుతం, ఏఐఎస్-135 ప్రకారం, ఇంజిన్ కంపార్ట్మెంట్ నుండి ఉత్పన్నమయ్యే మంటల కోసం అగ్ని గుర్తింపు, అలారం మరియు అగ్నిమాపక వ్యవస్థలు నోటిఫై చేయడం జరిగింది. అగ్ని ప్రమాదాలపై అధ్యయనాల ప్రకారం ప్రయాణీకులు ప్రధానంగా గాయాలు కంపార్ట్మెంట్లలో అగ్నికారణంగా వెలువడే ఎక్కువ వేడిమి, పొగ కారణంగా చాలా తీవ్రంగా ప్రభావితమవుతున్నారు. అగ్ని ప్రమాదాల సమయంలో థర్మల్ మేనేజ్మెంట్ ద్వారా ప్రయాణికులు ప్రమాదాలను నుంచి తరలి దూరంగాపోయే సమయాన్ని అందించడం ద్వారా ప్రయాణీకుల కంపార్ట్మెంట్లోని వేడి మరియు పొగను నియంత్రించినట్లయితే ఈ గాయాలను నివారించవచ్చు. నీటి పొగమంచు ఆధారిత యాక్టివ్ ఫైర్ ప్రొటెక్షన్ సిస్టమ్ మరియు బస్సుల కోసం ఒక స్వతంత్ర ఫైర్ అలారం సిస్టమ్ ప్యాసింజర్ కంపార్ట్మెంట్లోని ఉష్ణోగ్రతను 50 డిగ్రీల సెంటీగ్రేడ్ లోపల నిర్వహించేలా రూపొందించబడ్డాయి. డీఆర్డీఓకు చెందిన సెంటర్ ఫర్ ఫైర్ ఎక్స్ప్లోజివ్ అండ్ ఎన్విరాన్మెంట్ సేఫ్టీ  సంస్థతో కలిసి పని చేస్తున్న ఫైర్ రిస్క్ అసెస్మెంట్, ఫైర్ సప్రెషన్ టెక్నాలజీస్, మోడలింగ్ మరియు సిమ్యులేషన్ మొదలైన రంగాలలో భాగస్వామ్యపక్షాలు, నిపుణులతో సంప్రదించిన తరువాత ఏఐఎస్ -135 సవరణ చేయడమైంది.
గనుల మంత్రిత్వ శాఖ
దేశవ్యాప్తంగా విస్తృతంగా జి.ఎస్.ఐ. కార్యకలాపాలు
ఆజాదీ కా అమృత్ మహోత్సవ్ పేరిట నిర్వహణ
152వ గాంధీ జయంతి సందర్భంగా అన్ని యూనిట్లలో
మహాత్ముడికి ఘనంగా నివాళులు
ఆజాదీ అమృత్ మహోత్సవ్ పేరిట నిర్వహించే వేడుకల్లో భాగంగా, భూగోళ విజ్ఞాన శాస్త్ర పరిశోధనా సంస్థ  దేశవ్యాప్తంగా తన కార్యాలయాలన్నింటిలో పలు కార్యకలాపాలను నిర్వహించింది. జాతిపిత మహాత్మా గాంధీ 152వ జయంతి సందర్భంగా జి.ఎస్.ఐ. ఘనంగా నివాళులర్పించింది. కేంద్ర గనుల మంత్రిత్వ శాఖ ఆధ్వర్యంలో పనిచేసే 171సంవత్సరాల చరిత్ర కలిగిన జి.ఎస్.ఐ. ఆధ్వర్యంలో జరిగిన ఈ కార్యక్రమాన్ని జి.ఎస్.ఐ. డైరెక్టర్ జనరల్ రాజేంద్ర సింగ్ గోర్ఖాల్,.. కోల్కతాలోని కేంద్ర కార్యాలయంనుంచి వర్చువల్ పద్ధతిలో ప్రారంభించారు. కార్యక్రమంలో భాగంగా దేశవ్యాప్తంగా అన్ని జి.ఎస్.ఐ. కార్యాలయాల్లో రక్తదాన శిబిరాలను నిర్వహించారు. ఈ సందర్భంగా పలు రకాల కాఫీటేబుల్ పుస్తకాలను ఆవిష్కరించారు. “ఉత్తరాఖండ్- చార్.దామ్ మార్గాలపై 2013 జలప్రళయం ప్రభావం”, “అండమాన్ దీవులు: హరిత ద్వీపాలపై స్థూల దృష్టి- భూగోళ శాస్త్ర దృక్కోణం”, “భారతీయ డైనోసార్స్” and “రాజస్థాన్..పురాజీవ శాస్త్ర సంపద” అన్న శీర్షికలతో ఈ కాఫీ టేబుల్ పుస్తకాలను వెలువరించారు. ఎంతో సృజనాత్మకంగా తయారు చేసిన వీడియోలను కూడా ఈ సందర్భంగా ప్రారంభించారు.  హిమాలయ పర్వత సానువులకు చెందిన మహా బ్రహ్మపుత్ర నదీచరిత్ర..మాజులీ-అంతరిస్తున్న నదీ ద్వీపం,  సాగరగర్భ ఖనిజాల అన్వేషణ,  డార్జలింగ్ , నీలగిరులు లో కొండ చరియల ప్రమాదాలపై ముందస్తు హెచ్చరికల వ్యవస్థ నమూనా  బీహార్ రాష్ట్రంలో భూగోళ శాస్త్ర సంబంధ పర్యాటకం వంటి పేర్లతో ఈ వీడియోలను వెలువరించారు.
“జి.ఎస్.ఐ.కి చెందిన మహిళా భూవిజ్ఞాన శాస్త్రవేత్తలు: లైంగిక సమానత్వంపై కథనం” శీర్షికన సామాజిక మాధ్యమమైన పేస్ బుక్ ద్వారా ప్రతక్ష్య ప్రసార కార్యక్రమాన్ని కూడా నిర్వహించారు. జి.ఎస్.ఐ. ప్రధాన కేంద్ర కార్యాలయానికి చెందిన డాక్టర్ స్నిగ్ధా ఘటక్, గీతాంజలీ రాణా ఈ కార్యక్రమంలో పాల్గొన్నారు. జి.ఎస్.ఐ.లో గతంలోను, ప్రస్తుతం నెలకొన్న పరిణామాలను గురించి వారు ఈ కార్యక్రమంలో వివరించారు.
భారతీయ భూగోళ విజ్ఞాన శాస్త్రపరిశోధనా సంస్థ  1851లో ఏర్పాటైంది. తొలుతగా, రైల్వేలకోసం బొగ్గు నిక్షేపాల అన్వేషణే లక్ష్యంగా ఈ సంస్థను స్థాపించారు. తర్వాతి కాలంలో ఇది అంతర్జాతీయ స్థాయిలోని ప్రతిష్టాత్మక సంస్థగా రూపుదాల్చింది. దేశంలో వివిధ రంగాలకు అవసరమైన భూగోళ విజ్ఞాన సమాచారం అందించే నిలయంగా జి.ఎస్.ఐ. అభివృద్ధి సాధించింది. జాతీయ స్ఖాయిలో భూగోళ విజ్ఞాన సమాచారాన్ని ఎప్పటికప్పుడు నవీకరించడం, ఖనిజ వనరుల అంచనాను లెక్కగట్టడం జి.ఎస్.ఐ. ప్రధాన విధులయ్యాయి. ఈ విధులను నిర్వర్తించేందుకు జి.ఎస్.ఐ. పలు అధ్యయనాలను సమర్థంగా నిర్వహిస్తూ వస్తోంది. క్షేత్రస్థాయి సర్వేలు, విమానాల ద్వారా సర్వేలు, సముద్రంలో సర్వేలు, ఖనిజ నిక్షేపాల లభ్యత, అవకాశాలపై సర్వేలు, భూగోళ విజ్ఞానం, భూగోళ సాంకేతిక పరిజ్ఞానం, భూగోళ పర్యావరణం, ప్రకృతి వైపరీత్యాలు, గ్లేసియాలజీ, భూకంప పరిణామాలు వంటి అంశాల్లో జి.ఎస్.ఐ. విస్తృత అధ్యయనాలను నిర్వహిస్తోంది.
గణాంకాలు- కార్యక్రమాల అమలు మంత్రిత్వ శాఖ
భారతదేశంలో ఉపాధి నివేదిక - ఒక అధికారిక ఉపాధి దృక్పథం
కేంద్ర గణాంకాలు, కార్యక్రమాల అమలు శాఖ పరిధిలోని జాతీయ గణాంకాల కార్యాలయం , దేశంలో ఉపాధి దృక్పథంపై ఒక పత్రిక ప్రకటన విడుదల చేసింది. 2017 సెప్టెంబర్ నుంచి 2022 నవంబర్ కాలానికి ఈ నివేదికను విడుదల చేసింది. పురోగతిని కొన్ని కోణాల్లో అంచనా వేయడానికి, ఎంచుకున్న ప్రభుత్వ సంస్థల వద్ద ఉన్న పరిపాలన దస్త్రాలను ఆధారంగా చేసుకొని దేశంలోని ఉపాధి దృక్పథం వివరాలను ఇందులో వెల్లడించింది.
ఉపాధి నివేదికకు సంబంధించిన పూర్తి వివరాలు ఇక్కడ చూడవచ్చు.
ఆర్థిక మంత్రిత్వ శాఖ
44 వ జిఎస్టి కౌన్సిల్ సమావేశం సిఫార్సులు
వస్తువుల జిఎస్టి రేట్లలో మార్పులు కోవిడ్-19 నుండి ఉపశమనానికి, నిర్వహణకు ఉపయోగపడతాయి
44 వ జిఎస్టి కౌన్సిల్ కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ అధ్యక్షతన ఈ రోజు ఇక్కడ వీడియో కాన్ఫరెన్సింగ్ ద్వారా సమావేశమైంది. 2021 సెప్టెంబర్ 30 వరకు కోవిడ్-19 నుండి ఉపశమనం, నిర్వహణకు ఉపయోగిస్తున్న నిర్దిష్ట వస్తువులపై జిఎస్టి రేట్లను తగ్గించాలని కౌన్సిల్ తన సమావేశంలో నిర్ణయించింది.
ఈ సమావేశంలో కేంద్ర ఆర్థిక, కార్పొరేట్ వ్యవహారాల సహాయ మంత్రి శ్రీ అనురాగ్ ఠాకూర్తో పాటు రాష్ట్రాలు, యుటిల ఆర్థిక మంత్రులు, ఆయా రాష్ట్రాల మంత్రిత్వ శాఖల సీనియర్ అధికారులు పాల్గొన్నారు.
సిఫార్సుల వివరాలు ఇలా ఉన్నాయి:
|
|
వరుస సంఖ్య
|
|
వివరణ
|
|
ప్రస్తుత జిఎస్టి రేటు
|
|
జిఎస్టి కౌన్సిల్ సిఫార్సు చేసిన జిఎస్టి రేటు
|
|
- ఔషధాలు
|
|
1.
|
|
తోసిలిజుమాబ్
|
|
5%
|
|
మార్పు లేదు
|
|
2.
|
|
యాంఫోటెరిసిన్ బి
|
|
5%
|
|
మార్పు లేదు
|
|
3.
|
|
హెపారిన్ వంటి యాంటీ కోగ్యులెంట్స్
|
|
12%
|
|
5%
|
|
4.
|
|
రెమ్డెసివిర్
|
|
12%
|
|
5%
|
|
5.
|
|
కోవిడ్ చికిత్స కోసం ఆరోగ్య మరియు కుటుంబ సంక్షేమ మంత్రిత్వ శాఖ , ఫార్మా డిపార్ట్మెంట్  సిఫారసు చేసిన ఇతర మందులు
|
|
వర్తించే రేటు
|
|
5%
|
|
- ఆక్సిజన్, ఆక్సిజన్ ఉత్పత్తి పరికరాలు మరియు సంబంధిత వైద్య పరికరాలు
|
|
1.
|
|
మెడికల్ గ్రేడ్ ఆక్సిజన్
|
|
12%
|
|
5%
|
|
2.
|
|
వ్యక్తిగత దిగుమతులతో సహా ఆక్సిజన్ కాన్సన్ట్రేటర్/ జనరేటర్
|
|
12%
|
|
5%
|
|
3.
|
|
వెంటిలేటర్లు
|
|
12%
|
|
5%
|
|
4.
|
|
వెంటిలేటర్ మాస్కులు/కాన్యులా/హెల్మెట్
|
|
12%
|
|
5%
|
|
5.
|
|
బిపాప్ మెషిన్
|
|
12%
|
|
5%
|
|
6.
|
|
హై ఫ్లో నాసల్ కాన్యులా  పరికరం
|
|
12%
|
|
5%
|
|
- టెస్టింగ్ కిట్లు, మెషిన్లు
|
|
1.
|
|
కోవిడ్ టెస్టింగ్ కిట్లు
|
|
12%
|
|
5%
|
|
2.
|
|
నిర్దిష్ట ఇన్ఫ్లమేటరీ డయాగ్నొస్టిక్ కిట్లు.. అవి డి-డైమర్, ఐఎల్-6, ఫెర్రిటిన్ మరియు ఎల్డీహెచ్ఎస్
|
|
12%
|
|
5%
|
|
- కోవిడ్-19 సంబంధిత ఇతర పరికరాలు
|
|
1.
|
|
పల్స్ ఆక్సిమీటర్లు
|
|
12%
|
|
5%
|
|
2.
|
|
హ్యాండ్ శానిటైజర్
|
|
18%
|
|
5%
|
|
3.
|
|
శరీర ఉష్ణోగ్రత తెలుసుకునే పరికరాలు
|
|
18%
|
|
5%
|
|
4.
|
|
శ్మశానవాటిక కోసం గ్యాస్ / ఎలక్ట్రిక్ / ఇతర ఫర్నేసులు, వాటి సంస్థాపనతో సహా.
|
|
18%
|
|
5%
|
|
5.
|
|
అంబులెన్సులు
|
|
28%
|
|
12%
ఈ రేటు తగ్గింపులు / మినహాయింపులు 2021 సెప్టెంబర్ 30 వరకు అమలులో ఉంటాయి.
కార్మిక, ఉపాధికల్పన మంత్రిత్వ శాఖ
భారత్, ఇటలీ దేశాల మధ్య కార్మిక, ఉపాధి రంగాల్లో నిరంతర శిక్షణ మరియు విద్య కోసం అవగాహనా ఒప్పందాన్ని ఆమోదించిన కేంద్ర మంత్రి మండలి.
భారత్, ఇటలీ దేశాల మధ్య కార్మిక, ఉపాధి రంగాల్లో నిరంతర శిక్షణ మరియు విద్య కోసం అవగాహనా ఒప్పందాన్ని - ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర మంత్రి మండలి ఆమోదం తెలియజేసింది.
ప్రయోజనాలు :
పని ప్రపంచంలో మంచి పనిని ప్రోత్సహించడానికి అవసరమైన శిక్షణ, విద్యా కార్యక్రమాల విస్తరణకు ఈ అవగాహనా ఒప్పందం దోహదపడుతుంది.
శిక్షణా విధానాలు, పద్ధతులపై సంయుక్త శిక్షణా కార్యక్రమాల నిర్వహణ ;
వివిధ భాగస్వాములకు అవసరమైన నూతన శిక్షణను అభివృద్ధి చేయడం ;
కార్మిక మరియు ఉపాధి పై వివిధ ఇతివృత్తలలో ప్రత్యేక శిక్షణా కార్యక్రమాల నిర్వహణ ;
శిక్షణా పద్దతుల అంచనా వేయడం ;
శిక్షణా కార్యక్రమాలను - ముఖ్యంగా కార్మిక పరిపాలన, శిక్షణా పద్ధతుల పంపిణీ, సులభతరం చేయడంలో ఒకరికొకరు సహకరించుకోవడం, విద్యా పర్యటనలను నిర్వహించడం వంటి కార్యక్రమాలలో - మేలైన పద్ధతులను పరస్పరం ఇచ్చిపుచ్చుకోవడం ;
పరిజ్ఞానాన్ని, సమాచారాన్ని పంచుకోవడం కోసం శిక్షకులను ఒకరికొకరు మార్పిడి చేసుకోవడం.
ప్రధాన ప్రభావం :
పని ప్రపంచంలో పరివర్తనల నుండి ఎదురయ్యే సవాళ్ల విషయంలో రెండు సంస్థల సాంకేతిక సామర్ధ్యాల పెంపు పై ఈ అవగాహనా ఒప్పందం ప్రభావం ప్రధానంగా ఉంటుంది. ఇది అంతర్జాతీయ శిక్షణా కార్యక్రామాల సాంకేతిక సామర్ధ్యాలను అభివృద్ధి చేయడం, నిర్వహించడంతో పాటు ఆసియా పసిఫిక్ ప్రాంతంలో ప్రముఖ శిక్షణా సంస్థ గా వి.వి.గిరి జాతీయ శ్రామిక సంస్థ  అంచనా వేస్తుంది. ఆసియా పసిఫిక్ ప్రాంతం నుండి విస్తారంగా సామాజిక భాగస్వాములకు ఈ అవగాహనా ఒప్పందం విస్తరిస్తుంది.
నేపధ్యం :
i. భారత ప్రభుత్వ కార్మిక మరియు ఉపాధి మంత్రిత్వ శాఖ కింద స్వతంత్ర సంస్థ - నోయిడాలోని వి.వి.గిరి జాతీయ కార్మిక సంస్థ  మరియు టురిన్ లోని అంతర్జాతీయ కార్మిక సంస్థ కు చెందిన అంతర్జాతీయ శిక్షణా కేంద్రం  2012 లో ఒక అవగాహనా ఒప్పందంపై సంతకాలు చేసి - పరిజ్ఞానం మరియు అనుభవాలను పరస్పరం ఇచ్చిపుచ్చుకుంటూ అనేక కార్యకలాపాలపై సహకరించుకుంటున్నాయి. వృత్తిపరమైన సహకారాన్ని కొనసాహించుకోడానికి సంస్థల మధ్య భాగస్వామ్యాన్ని సరిదిద్దడానికి ఈ అవగాహన ఒప్పందాన్ని ఉద్దేశించారు.
 కు చెందిన అంతర్జాతీయ శిక్షణా కేంద్రం  టురిన్ లో 1964 లో నెలకొల్పబడింది. అంతర్జాతీయ స్థాయి లో కార్మిక సమస్యలపై వివిధ కోణాల్లో శిక్షణ ఇవ్వడానికి ఇది ఒక అతి ముఖ్యమైన కేంద్ర బిందువుగా అంచనా వేయబడింది. ఉపాధి, కార్మిక, మానవ వనరుల అభివృద్ధి, సామర్ధ్య నిర్మాణం వంటి అంశాలపై అంతర్జాతీయ నైపుణ్యానికి ఐటిసి ఒక పెద్ద కేంద్రంగా ఉంది. కార్మిక, ఉపాధి రంగంలో శిక్షణా కార్యక్రమాలలో నిమగ్నమైన ప్రముఖ సంస్థలతో భాగస్వామ్యం కుదుర్చుకోవాలన్నది ఐటిసి ప్రధాన ఉద్దేశ్యాలలో ఒకటి.
ప్రధాన మంత్రి కార్యాలయం
హంగరీ లో జరిగినపార్లమెంటరీ ఎన్నికల లో గెలిచినందుకు ప్రధాని శ్రీ విక్టర్ ఓర్ బాన్ కు అభినందన లుతెలిపిన ప్రధాన మంత్రి
హంగరీ లో జరిగిన పార్లమెంటరీ ఎన్నికల లో గెలిచినందుకు ప్రధాని శ్రీ విక్టర్ ఓర్ బాన్ కు ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘ప్రధాని శ్రీ విక్టర్ ఓర్ బాన్ గారు, మీరు హంగరీ లో జరిగిన పార్లమెంటరీ ఎన్నికల లో గెలిచినందుకు ఇవే అభినందన లు. భారతదేశం, హంగరీ ల స్నేహ పూర్వకమైనటువంటి మరియు సన్నిహితమైనటువంటి సంబంధాల ను మరింత గా బలపరచుకోవడం కోసం మీతో కలసి పని చేయడాన్ని కొనసాగించాలని నేను ఎదురుచూస్తున్నాను.’’ అని పేర్కొన్నారు.